**Ministru kabineta noteikumu projekta „Grozījumi Ministru kabineta 2008.gada 19.maija noteikumos Nr.338 „Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta apliecības un žetona paraugu un dienesta apliecības un žetona izsniegšanas un nodošanas kārtību”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Kopsavilkums nav aizpildāms saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Likumprojekts “Grozījumi Valsts drošības iestāžu likumā” (Nr.1176/Lp12), kas 2018.gada 20.jūnijā Saeimā ir pieņemts 2.lasījumā. Stāsies spēkā 2019.gada 1.janvārī.2. Likumprojekts “Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā” (Nr.1177/Lp12), kas 2018.gada 20.jūnijā Saeimā ir pieņemts 2.lasījumā. Stāsies spēkā 2019.gada 1.janvārī.3. Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma 45.panta pirmais teikums nosaka, ka amatpersonai tās pilnvaru apliecināšanai izsniedz dienesta apliecību. Tādējādi pēc būtības dienesta apliecība amatpersonām ir nepieciešama, lai varētu apliecināt savu amatpersonas statusu, savukārt jebkura fiziska persona pārliecināties par amatpersonas identitāti.Minētā likuma 45.panta trešais teikums paredz, ka dienesta apliecības un žetona paraugus, to izsniegšanas un nodošanas kārtību nosaka Ministru kabinets.Ministru kabineta 2008.gada 19.maija noteikumi Nr.338 „Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta apliecības un žetona paraugu un dienesta apliecības un žetona izsniegšanas un nodošanas kārtību” (turpmāk – noteikumi) nosaka Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta apliecības un žetona paraugus, to izsniegšanas un nodošanas kārtību.Iekšējās drošības biroja likuma 11.panta otrā daļa nosaka, ka Iekšējās drošības biroja amatpersonas ar speciālajām dienesta pakāpēm nedrīkst administratīvi aizturēt.Administratīvā aizturēšana var kavēt vai apgrūtināt Iekšējās drošības biroja amatpersonu dienesta pienākumu, kas saistīti ar noziedzīga nodarījuma, ko izdara vai plāno izdarīt Iekšlietu ministrijas padotībā esošo iestāžu amatpersonas un darbinieki (tostarp Valsts policijas amatpersonas), Ieslodzījuma vietu pārvaldes amatpersonas ar speciālajām dienesta pakāpēm, ostas policijas un pašvaldības policijas darbinieki, novēršanu vai pārtraukšanu, izpildi.Pamatojoties uz minēto, kā arī, lai ikdienā netiktu traucēta vai kavēta Iekšējās drošības biroja amatpersonu dienesta pienākumu izpilde, dienesta apliecībās ir nepieciešams ietvert ierakstu, ka Iekšējās drošības biroja amatpersonas nedrīkst administratīvi aizturēt. Šāds ieraksts ir ietverts arī citu tiesībaizsardzības iestāžu amatpersonu apliecībās, piemēram, Drošības policijas amatpersonu apliecībā (Ministru kabineta 2007.gada 4.septembra noteikumu Nr.837 “Noteikumi par Drošības policijas amatpersonu dienesta apliecības paraugu un dienesta apliecības izsniegšanas un nodošanas kārtību” 5.4.apakšpunkts un pielikums).Ministru kabineta noteikumu projekts “Grozījums Ministru kabineta 2008.gada 19.maija noteikumos Nr.338 “Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta apliecības un žetona paraugu un dienesta apliecības un žetona izsniegšanas un nodošanas kārtību””(turpmāk – projekts) paredz papildināt amatpersonu dienesta apliecībās, kas tiks izsniegtas Iekšējās drošības biroja amatpersonām, norādāmo informāciju, ietverot tajās norādi par to, ka amatpersonu nedrīkst administratīvi aizturēt.Ņemot vērā, to, ka amatpersonas dienesta apliecības izgatavošanas un izsniegšanas process ir pilnībā datorizēts, ietverot tajās minēto norādi, nebūs nepieciešams veikt programmatūras un tehniskās izmaiņas dienesta apliecību izsniegšanas sistēmā „APIS II”.Jaunā parauga dienesta apliecību sagatavju izgatavošanu un piegādi veiks dienesta apliecību izsniegšanas sistēmas izstrādātājs un pakalpojuma sniedzējs SIA „ADI KARTES”, ar kuru Iekšlietu ministrijai ir noslēgts attiecīgs līgums. Jaunā parauga apliecību sagatavju pasūtīšanai un izstrādāšanai nav nepieciešami papildu valsts budžeta līdzekļi, jo dienesta apliecību sagataves tiek pasūtītas pēc nepieciešamības, neveidojot Iekšlietu ministrijā lielus dienesta apliecību sagatavju uzkrājumus. SIA „ADI KARTES” piegādā Iekšlietu ministrijai dienesta apliecību sagataves pēc iestāžu pieprasījuma.Noteikumu 2.punktā noteikts, ka tie neattiecas uz Drošības policijas amatpersonām.Saeima 2018.gada 20.jūnijā otrajā lasījumā ir pieņēmusi likumprojektu “Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā” (Nr.1177/Lp12), kas paredz ar 2019.gada 1.janvāri Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma tiesisko regulējumu neattiecināt uz Drošības policiju.Savukārt ar likumprojektu “Grozījumi Valsts drošības iestāžu likumā” (Nr.1176/Lp12), kas Saeimā 2018.gada 20.jūnijā pieņemts otrajā lasījumā, paredzēts noteikt vienotu dienesta gaitas regulējumu valsts drošības iestāžu (tajā skaitā Drošības policijas) amatpersonām.Ņemot vērā minēto, ar projektu vienlaikus paredzēts veikt tehnisku grozījumu, svītrojot noteikumu 2.punktu, kas ietver norādi par noteikumu neattiecināšanu uz Drošības policijas amatpersonām.Ņemot vērā, ka minētajos likumprojektos ietvertais tiesiskais regulējums stāsies spēkā 2019.gada 1.janvārī, nepieciešams projektā paredzēt, ka norma par noteikumu 2.punktā ietvertās norādes svītrošanu stājās spēkā 2019.gada 1.janvārī. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iekšējās drošības biroja amatpersonas ar speciālajām dienesta pakāpēm un Drošības policijas amatpersonas, kuras līdz atbilstošo grozījumu Valsts drošības iestāžu likumā spēkā stāšanās brīdim ieņem amatu ar speciālo dienesta pakāpi saskaņā ar Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumu. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Drošības policija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Iekšlietu ministrs R.Kozlovskis

Vīza: valsts sekretārs D.Trofimovs

Pūre, 67219129

kristine.pure@iem.gov.lv

Sproģis 67219478

kristaps.sprogis@iem.gov.lv